[pic] | EUROOPA ÜHENDUSTE KOMISJON |

Brüssel 7.9.2009

KOM(2009) 370 lõplik

2009/0125 (CNS)

Ettepanek

NÕUKOGU MÄÄRUS

millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Madeira ja Assooride autonoomsetesse piirkondadesse

SELETUSKIRI

Ettepaneku taust

Ettepaneku põhjused ja eesmärgid

Madeira ja Assooride piirkondlikud ametiasutused on Portugali valitsuse toetusel taotlenud ühepoolsete tollimaksumäärade peatamise kehtestamist, et tõsta kohalike ettevõtjate konkurentsivõimet ning kindlustada seeläbi stabiilsem tööhõive kõnealustel saartel.

Üldine taust

Madeira ja Assoorid kuuluvad ühenduse äärepoolseimate piirkondade hulka, mille kohta võib vastavalt Euroopa Ühenduse asutamislepingu artikli 299 lõikele 2 ette näha erimeetmed, et korvata majanduslikku mahajäämust, mille käes need piirkonnad oma geograafilise asendi tõttu kannatavad.

Ettepaneku valdkonnas kehtivad õigusnormid

Sarnased sätted kehtestati nõukogu määrusega (EÜ) nr 704/2002 Kanaari saarte kohta.

Kooskõla Euroopa Liidu muude tegevuspõhimõtete ja eesmärkidega

Ei kohaldata.

Konsulteerimine huvitatud isikutega ja mõju hindamine

Konsulteerimine huvitatud isikutega

Arutelusid peeti komisjoni tollitariifistiku majandusküsimuste töörühma ekspertidega, kes ei esitanud kavandatava peatamise kohta ühtki majandusega seotud vastuväidet.

Eksperdiarvamuste kogumine ja kasutamine

Välisekspertide arvamusi ei olnud vaja kasutada.

Mõju hindamine

Meetme üksikmõjude hinnang ei ole võimalik, võttes arvesse asjaolu, et maksumäärade kohaldamise peatamine on ainult üks meede mitmete teiste meetmete hulgas, mis on kehtestatud kõnealuste saarte sotsiaalse ja majandusliku olukorra parandamiseks. Sellega seoses avaldab komisjon sageli teatisi, kus selgitatakse kõnealuste meetmete mõju mitmesugustele äärepoolseimatele piirkondadele. Viimane teatis saadeti nõukogule 17. oktoobril 2008 (KOM/2008/0642 (lõplik)).

Ettepaneku õiguslik külg

Kavandatud meetmete kokkuvõte

Kavandatud ühise tollitariifistiku ühepoolsete maksumäärade kohaldamise peatamine võimaldab Madeira ja Assooride kohalikkudel ettevõtjatel importida tollimaksuvabalt mõningaid toormaterjale, varuosi, osiseid või valmistooteid. Selleks et vältida ükskõik milliseid kuritarvitusi või muudatusi nende kaupade traditsioonilistes kaubavoogudes, on ette nähtud, et kaupadele, mille suhtes kohaldatakse tollimaksumäära peatamist, tehakse lõppkasutuse kontroll.

Seepärast peavad saarte kohalikud äriühingud neid kasutama vähemalt kaheaastase ajavahemiku jooksul, enne kui neid võib vabalt müüa teistele, Euroopa Ühenduse tolliterritooriumi mõnes muus osas asuvatele äriühingutele.

Et saada kasu tollimaksu peatamisest, peab tooraineid, varuosi ja osiseid kasutama autonoomsete piirkondade põllumajanduses ning tööstuse ümberkujundamiseks ja säilitamiseks.

Õiguslik alus

Euroopa Ühenduse asutamislepingu artikli 299 lõige 2.

Subsidiaarsuse põhimõte

Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata.

Proportsionaalsuse põhimõte

Ettepanek on proportsionaalsuse põhimõttega kooskõlas järgmistel põhjustel.

Sellist meedet kasutatakse regulaarselt ettevõtjate konkurentsivõime tõstmiseks. Ühenduse tolliseadustiku ja selle rakendussätete kohaste lõppkasutuse kontrollide nõue on selles kontekstis kehtestatud menetlus, millega ei kaasne olulist täiendavat lisakoormust piirkondlikele ja kohalikele ametiasutustele ja ettevõtjatele.

Õigusakti valik

Kavandatud õigusakt(id): määrus.

Asutamislepingus ei ole lubatud teisi vahendeid selliste meetmete rakendamiseks.

Mõju eelarvele

Ettepanek mõjutab ühenduse eelarvet. Peatamise kohaldamine põhjustab ühenduse omavahendite sissetulekute kaotust.

2009/0125 (CNS)

Ettepanek

NÕUKOGU MÄÄRUS

millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Madeira ja Assooride autonoomsetesse piirkondadesse

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 299 lõiget 2,

võttes arvesse komisjoni ettepanekut,[1]

võttes arvesse Euroopa Parlamendi arvamust,[2]

võttes arvesse Euroopa Majandus- ja Sotsiaalkomitee arvamust,[3]

võttes arvesse Regioonide Komitee arvamust[4]

ning arvestades järgmist:

1. Kooskõlas Euroopa Ühenduse asutamislepingu artikli 299 lõikega 2 taotlesid Madeira ja Assooride piirkondlikud ametiasutused Portugali valitsuse toetusel 2007. aasta augustis ja detsembris ühepoolsete tollimaksumäärade peatamise kehtestamist mitmete toodete suhtes. Nad põhjendasid oma taotlust sellega, et seoses nende saarte kauge asukohaga kannatavad ettevõtjad tõsise kaubandusliku mahajäämuse käes, millel on negatiivne mõju demograafilistele suundumustele, tööhõivele ning sotsiaalsele ja majandusarengule.

2. Madeira ja Assooride kohalik majandus sõltub suurel määral riigisisesest ja rahvusvahelisest turismist, mis on üsna ebakindel majanduslik ressurss. Seda määravad tegurid, millele kohalikel ametiasutustel ja Portugali valitsusel mõju peaaegu puudub. Selle tulemusel on Madeira ja Assooride majandusareng tugevalt piiratud. Nendel asjaoludel on vajalik toetada turismindusest vähemsõltuvaid majandussektoreid, et kompenseerida turismisektori kõikumisi ning kindlustada seega kohalik tööhõive.

3. Nõukogu 24. juuni 1993. aasta määrusel (EMÜ) nr 1657/93, millega peatatakse ajutiselt ühise tollitariifistiku ühepoolsete maksumäärade kohaldamine teatavatele Assooride ja Madeira vabatsoonide seadmestamiseks mõeldud tööstustoodetele,[5] ei olnud viimastel aastatel enne selle kehtivuse lõppemist 31.12.2008 enam soovitud mõju. See on tõenäoliselt sellepärast, et kõnealuse määrusega ettenähtud peatamine kehtis ainult Madeira ja Assooride vabatsoonide suhtes ning seepärast seda viimastel aastatel enne kehtivuse lõppu enam ei kasutatud. Seepärast on asjakohane ette näha uus peatamine, mis ei hõlma ainult vabatsoonides asuvaid tootjaid, vaid millest saavad kasu kõik kõnealuste piirkondade territooriumil asuvad ettevõtjad. Peatamisest kasu saavate ärisektorite hulka peaksid niisiis kuuluma kalapüügi-, põllumajandus-, tööstus- ja teenindussektor.

4. Selleks et tagada käesoleva määrusega ettenähtud peatamise majanduslik mõju, on asjakohane laiendada toodete sortimenti, hõlmates tööstuses kasutatavad valmistooted, toorained jm materjalid ning põllumajanduses, tööstuse ümberkujundamiseks ja säilitamiseks ning muudeks teenusteks kasutatavad varuosad ja osised.

5. Et pakkuda investoritele pikaajalist perspektiivi ning võimaldada ettevõtjatel saavutada selline tootmis- ja äritegevuse tase, mis muudab asjaomaste piirkondade majandusliku ja sotsiaalse keskkonna stabiilseks, on asjakohane peatada täielikult ühise tollitariifistiku tollimaksumäära kohaldamine teatavate kaupade suhtes kümneaastaseks ajavahemikuks alates 1. jaanuarist 2010.

6. Tagamaks, et kõnealustest tariifimeetmetest saavad kasu ainult Madeira ja Assooride territooriumil asuvad ettevõtjad, tuleb peatamine nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik)[6] ja komisjoni 2. juuli 1993. aasta määruse (EÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik)[7] kohaselt teha sõltuvaks toodete lõppkasutusest.

7. Selleks et tollimaksumäära peatamine saaks tõhusalt toimida, peavad Madeira ja Assooride ametiasutused võtma vajalikud rakendusmeetmed ning komisjoni sellest teavitama.

8. Komisjonil peaks olema lubatud vajadusel vastu võtta ajutisi meetmeid, mille eesmärk on takistada spekulatsiooniga seotud kaubandushäireid, kuni ühenduse institutsioonid võtavad vastu lõpliku lahenduse.

9. Kaupade kombineeritud nomenklatuuri muudatused ei tohi põhjustada mingeid olulisi muutusi maksumäärade kohaldamise peatamise iseloomus. Komisjon peaks seega tegema vajalikud muudatused ja tehnilised kohandused nende kaupade loetelus, mille suhtes peatamist kohaldatakse,

ON VASTU VÕTNUD KÄESOLEVA MÄÄRUSE:

Artikkel 1

Alates 1. jaanuarist 2010 kuni 31. detsembrini 2019 peatatakse täielikult ühise tollitariifistiku maksumäärade kohaldamine I lisas loetletud, põllumajanduses, kaubanduses või tööstuses kasutatavate valmistoodete impordi suhtes Madeira ja Assooride autonoomsetesse piirkondadesse.

Neid kaupasid peavad kasutama vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) ja komisjoni 2. juuli 1993. aasta määruse (EÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) sätetele vähemalt 24 kuu jooksul alates vabasse ringlusse lubamisest Madeira ja Assooride autonoomsetes piirkondades asuvad ettevõtjad.

Artikkel 2

Alates 1. jaanuarist 2010 kuni 31. detsembrini 2019 peatatakse täielikult ühise tollitariifistiku maksumäärade kohaldamine II lisas loetletud, põllumajanduses ning tööstuse ümberkujundamiseks ja säilitamiseks kasutatavate toorainete, varuosade ja osiste impordi suhtes Madeira ja Assooride autonoomsetesse piirkondadesse.

Artikkel 3

Madeira ja Assooride pädevad asutused võtavad vajalikud meetmed, et tagada artiklite 1 ja 2 järgimine.

Kõnealused asutused teatavad neist meetmetest komisjonile enne 1. juulit 2010.

Artikkel 4

Artiklites 1 ja 2 nimetatud tollimaksude kohaldamise peatamine sõltub nõukogu määruse (EMÜ) nr 2913/92 artiklite 21 ja 82 kohasest lõppkasutusest ning kontrollist, mis on ette nähtud määruse (EÜ) nr 2454/93 artiklites 291–300.

Artikkel 5

1. Kui komisjonil on põhjust arvata, et käesolevas määruses sätestatud peatamine on teatava toote puhul kaasa toonud kaubandushäire, võib ta artikli 7 lõikes 2 nimetatud korras komisjoni määrusega peatamise ajutiselt tühistada kuni 12 kuuks. Selliste toodete imporditollimaksud, mille puhul peatamine on ajutiselt tühistatud, tagatakse tagatise abil ja kõnealuste toodete vabasse ringlusse lubamise tingimuseks Madeira ja Assooride autonoomsetes piirkondades on sellise tagatise esitamine.

2. Kui nõukogu otsustab komisjoni ettepaneku põhjal 12 kuu jooksul, et peatamine tuleks lõplikult tühistada, nõutakse tagatistega tagatud maksude summad lõplikult sisse.

3. Kui 12 kuu jooksul ei tehta lõplikku otsust vastavalt lõikele 2, vabastatakse tagatised.

Artikkel 6

Vajaduse korral võib komisjon artikli 8 lõikes 2 nimetatud korras komisjoni määrusega teha käesoleva määruse I ja II lisasse muudatusi ja tehnilisi mugandusi, mis on vajalikud kaupade kombineeritud nomenklatuuri muudatuste tõttu.

Artikkel 7

1. Komisjoni abistab tolliseadustiku komitee.

2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.

Kõnealuse otsuse artikli 4 lõikes 3 sätestatud tähtajaks kehtestatakse kolm kuud.

Artikkel 8

1. Komisjoni abistab tolliseadustiku komitee.

2. Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7.

Kõnealuse otsuse artikli 5 lõikes 6 sätestatud tähtajaks kehtestatakse kolm kuud.

Artikkel 9

Käesolev määrus jõustub kolmandal päeval pärast selle avaldamist Euroopa Liidu Teatajas .

Seda kohaldatakse alates 1. jaanuarist 2010.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

I LISA

Põllumajanduses, kaubanduses või tööstuses kasutatavad valmistooted

CN-kood[8] | CN-kood | CN-kood | CN-kood |

Eelarverida | Tulud[10] | periood, alates pp/kk/aaaa | [Aastad 2010-2019] |

Artikkel 1 2 0 | Mõju omavahenditele | 01/01/2010 - 31/12/2019 | -0,12 aastas |

4. PETTUSEVASTASED MEETMED

Kõigi käesoleva nõukogu määrusega hõlmatud toodete lõppkasutust kontrollitakse kooskõlas määruse (EMÜ) nr 2454/93 (millega kehtestatakse ühenduse tolliseadustiku rakendussätted) artiklitega 291–300.

5. MUUD MÄRKUSED

Et võimaldada investoritel teha pikaajalisi investeerimisotsuseid, peaks kavandatav peatamine kehtima 10 aastat.

Sellega asendatakse meetmed, mis kehtestati nõukogu määrusega (EMÜ) nr 1657/93, mille kehtivus lõppes 31.12.2008.

Meetme arvestuslik kulu

Piirkondlike ametiasutuste edastatud teabe kohaselt vähenevad käesolevast määrusest tingitult tulud 0,16 miljonit eurot (bruto, arvesse on võetud ka kogumiskulud) × 0,75 = 0,12 miljonit eurot aastas ajavahemikus 1.1.2010–31.12.2019 .

Tavapärastest omavahenditest saamata jäänud tulu kompenseeritakse liikmesriikide rahvamajanduse kogutulul põhinevate osamaksetega.

[1] ELT C , , lk

[2] ELT C , , lk

[3] ELT C , , lk

[4] ELT C , , lk

[5] EÜT L 158, 30.6.1993, lk 1.

[6] EÜT L 302, 19.10.1992, lk 1.

[7] EÜT L 253, 11.10.1993, lk 1.

[8] 1. jaanuaril 2009 kohaldatavad CN-koodid on vastu võetud komisjoni 19. septembri 2008. aasta määrusega (EÜ) nr 1031/2008, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa (EÜT L 291, 31.10.2008, lk 1).

[9] 1. jaanuaril 2009 kohaldatavad CN-koodid on vastu võetud komisjoni 19. septembri 2008. aasta määrusega (EÜ) nr 1031/2008, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa (EÜT L 291, 31.10.2008, lk 1).

[10] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.